पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन के दौरान किराना व्यापारियों को किराना सामानों की होम डिलीवरी करने छूट दी गई है। किराना व्यापारियों ने कहा वे जब तक दुकान नहीं जाएंगे कैसे ग्राहकों को सामान दे पाएंगे। दुकान जाने पर प्रशासन द्वारा चालानी कार्रवाई की जा रही है। बुधवार को भानुप्रतापपुर में 6 दुकानों के खिलाफ की गई 55 हजार की चालानी कार्रवाई के विरोध में किराना व्यापारियों ने होम डिलीवरी सेवा पुरी तरह बंद करने का निर्णय लिया है।
बुधवार को लॉकडाउन के दौरान भानुप्रतापपुर के किराना व्यापारियों द्वारा दुकान से सामान बेचते पाए जाने पर प्रशासन ने कड़ी कार्रवाई करते 6 दुकानों के खिलाफ 55 हजार का जुर्माना लगाया था। इस कार्रवाई के विरोध में किराना व्यापारियों ने गुरूवार से होम डिलीवरी सेवा पुरी तरह बंद करने का निर्णय लिया है। किराना व्यापारियों का तर्क है जब तक वे दुकान के अंदर नहीं जाएंगे तब तक कैसे होम डिलीवरी के लिए सामान पैक कर पाएंगे। गुरुवार सुबह किराना व्यापारियों के प्रतिनिधी मंडल ने एसडीएम उत्तमसिंह पंचारी एवं तहसीलदार आनंदराम नेताम से मुलाकात कर अपनी बात रखी। प्रभारी एसडीएम उत्तमसिंह पंचारी ने कहा लॉकडाउन का उल्लंघन किसी भी रूप में स्वीकार नहीं होगा। यदि किसी के भी द्वारा ऐसा किया जाता है तो कड़ी कार्रवाई की जाएगी। किराना व्यापारी संघ अध्यक्ष नरेश जैन ने कहा प्रशासन की बात को किराना व्यापारी संघ के सदस्यों के समक्ष रखा गया। सभी ने कार्रवाई को गलत बताते होम डिलीवरी पुरी तरह बंद रखने का निर्णय लिया है।
स्थानीय व्यापारी नहीं माने तो बाहर से होगी व्यवस्था
तहसीलदार आनंद राम नेताम ने कहा लॉकडाउन नियमों के उल्लंघन के चलते चलानी कार्रवाई की गई है। व्यापारियों के साथ सामंजस्य करने प्रयास किया जाएगा। यहां के व्यापारी राशन सामग्री होम डिलीवरी नहीं करेंगे तो बाहर से व्यवस्था की जाएगी। आम लोगों को परेशान होने नहीं दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn